CELEX: 52014PC0142
Language: hu
Date: 2014-03-11
Title: Javaslat A TANÁCS HATÁROZATA az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontról

|
			
		
		
		52014PC0142
		
			Javaslat A TANÁCS HATÁROZATA az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontról /* COM/2014/0142 final - 2014/0081 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó uniós jogszabály elfogadását követően azokat a
lehető leghamarabb bele kell foglalnia az EGT-megállapodásba, valamint
lehetővé kell tennie az EGT-tag EFTA-államok számára, hogy részt vegyenek
az EGT-vonatkozású uniós fellépésekben, tevékenységekben vagy programokban.
Az EGT-megállapodás 78. cikke előírja, hogy a
Szerződő Felek megteszik a szükséges lépéseket annak érdekében, hogy
megerősítsék és bővítsék az együttműködést többek között az
oktatás, a képzés és az ifjúságpolitika terén folyó uniós tevékenységek
keretében. 
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Az EGT Vegyes Bizottság határozattervezete (amely
a tanácsi határozatjavaslat mellékletét képezi) módosítani kívánja az
EGT-megállapodás egyes, a négy alapszabadságon kívül eső területeken
folytatott együttműködésről szóló 31. jegyzőkönyvét, annak érdekében,
hogy a Szerződő Felek együttműködését az oktatás, a képzés és az
ifjúságpolitika területére is kiterjessze.
Ezért az EGT-megállapodásba kell foglalni az
„Erasmus+” elnevezésű uniós oktatási, képzési, ifjúsági és sportprogram
létrehozásáról, valamint az 1719/2006/EK, az 1720/2006/EK és az 1298/2008/EK
határozat hatályon kívül helyezéséről szóló, 2013. december 11-i
1288/2013/EU európai parlamenti és tanácsi rendeletet[1].
Ezért módosítani kell az EGT-megállapodás 31.
jegyzőkönyvét annak érdekében, hogy a kibővített együttműködés
2014. január 1-jei kezdettel lehetővé váljon.
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió nevében
elfogadandó álláspontját. 
A Bizottság az Unió álláspontjaként történő
elfogadásra benyújtja a Tanácsnak az EGT Vegyes Bizottság határozattervezetét.
A Bizottság remélhetőleg mihamarabb elő tudja terjeszteni ezt az
álláspontot az EGT Vegyes Bizottságban.
4.           KÖLTSÉGVETÉSI HATÁSOK 
Javasoljuk, hogy
az EGT-megállapodás 31. jegyzőkönyve úgy módosuljon, hogy lehetővé
tegye az EGT/EFTA-államok programban való részvételét, és ahhoz való pénzügyi
hozzájárulását, a határozatban foglaltak szerint.
2014/0081 (NLE)
Javaslat
A TANÁCS HATÁROZATA
az EGT Vegyes Bizottságban az
EGT-megállapodás az egyes, a négy alapszabadságon kívül eső területeken
folytatott együttműködésről szóló 31. jegyzőkönyvének
módosításával kapcsolatosan az Európai Unió nevében elfogadandó álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 165. cikke (4)
bekezdésére, 166. cikke (4) bekezdésére és 218. cikke (9) bekezdésére,
tekintettel az Európai Gazdasági
Térségről szóló megállapodás végrehajtására vonatkozó rendelkezésekről
szóló, 1994. november 28-i 2894/94/EK tanácsi rendeletre[2] és különösen annak 1.
cikke (3) bekezdésére,
tekintettel az Európai Bizottság javaslatára,
mivel:
(1)       Az Európai Gazdasági
Térségről szóló megállapodás (a továbbiakban: az EGT-megállapodás) 31.
jegyzőkönyve egyes, a négy alapszabadságon kívül eső területeken
folytatott együttműködésre vonatkozó rendelkezéseket és szabályokat
tartalmaz.
(2)       Helyénvaló kiterjeszteni az
EGT-megállapodás Szerződő Feleinek együttműködését úgy, hogy a
megállapodás magába foglalja az „Erasmus+” elnevezésű uniós oktatási,
képzési, ifjúsági és sportprogram létrehozásáról, valamint az 1719/2006/EK, az
1720/2006/EK és az 1298/2008/EK határozat hatályon kívül helyezéséről
szóló, 2013. december 11-i 1288/2013/EU európai parlamenti és tanácsi
rendeletet[3].
(3)       Az EGT-megállapodás 31.
jegyzőkönyvét ezért módosítani kell annak érdekében, hogy a
kibővített együttműködés 2014. január 1-jei kezdettel lehetővé
váljon,
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás 31. jegyzőkönyvének tervezett módosításával
kapcsolatosan képviselendő álláspontjának az e határozathoz csatolt EGT
vegyes bizottsági határozattervezeten kell alapulnia.
2. cikk
Ez a határozat
az elfogadásának napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 347., 2013.12.20., 50. o.
[2]               HL L 305., 1994.11.30., 6. o. 
[3]               HL L 347., 2013.12.20., 50. o.
MELLÉKLET
AZ EGT VEGYES BIZOTTSÁG
…/2014 határozata
(XXX)
az EGT-megállapodás egyes, a
négy alapszabadságon kívül eső területeken folytatott
együttműködésről szóló 31. jegyzőkönyvének módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodásra (a továbbiakban: az EGT-megállapodás) és
különösen annak 86. és 98. cikkére,
mivel:
(1)              
Helyénvaló kiterjeszteni az EGT-megállapodás
Szerződő Feleinek együttműködését úgy, hogy a megállapodás
magába foglalja az „Erasmus+” elnevezésű uniós oktatási, képzési, ifjúsági
és sportprogram létrehozásáról, valamint az 1719/2006/EK, az 1720/2006/EK és az
1298/2008/EK határozat hatályon kívül helyezéséről szóló, 2013. december
11-i 1288/2013/EU európai parlamenti és tanácsi rendeletet[1].
(2)              
Ezért módosítani kell az EGT-megállapodás 31.
jegyzőkönyvét annak érdekében, hogy a kibővített együttműködés
2014. január 1-jei kezdettel lehetővé váljon,
ELFOGADTA EZT A HATÁROZATOT:
1. cikk
Az EGT-megállapodás 31. jegyzőkönyvének
4. cikke a következőképpen módosul:
1.           A (2m) bekezdést követően a
szöveg a következő bekezdéssel egészül ki:
„(2n) Az EFTA-államok 2014. január 1-jei
hatállyal részt vesznek a következő programban:
–              
32013 R 1288: Az
Európai Parlament és a Tanács 2013. december 11-i 1288/2013/EU rendelete az
„Erasmus+” elnevezésű uniós oktatási, képzési, ifjúsági és sportprogram
létrehozásáról, valamint az 1719/2006/EK, az 1720/2006/EK és az 1298/2008/EK
határozat hatályon kívül helyezéséről (HL L 347., 2013.12.20., 50. o.).”
2.           A (3) bekezdés szövegének helyébe a
következő szöveg lép:
„Az EFTA államok a megállapodás 82. cikke (1)
bekezdésének a) pontja szerint pénzügyi hozzájárulást tesznek az (1), (2),
(2a), (2b), (2c), (2d), (2e), (2f), (2g), (2h), (2i), (2j), (2k), (2l), (2m) és
(2n) bekezdésben említett programokhoz és fellépésekhez.”
2. cikk
Ez a határozat azt a napot követő napon
lép hatályba, hogy az EGT-megállapodás 103. cikkének (1) bekezdésében
előírt utolsó bejelentést megtették*.
Ezt a rendeletet 2014. január 1-jétől
kell alkalmazni.
3. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, …
                                                                       az
EGT Vegyes Bizottság részéről
                                                                       az
elnök
                                                                       
                                                                       
                                                                       
                                                                       az
EGT Vegyes Bizottság
                                                                       titkárai
                                                                       
[1]               HL L 347., 2013.12.20., 50. o.
*               [Alkotmányos követelmények fennállását nem jelezték.]
[Alkotmányos követelmények fennállását jelezték.]